# Múscul deltoide

El múscul deltoide (musculus deltoideus) és un múscul de l'espatlla de forma triangular o de delta, per la seva similitud amb la lletra majúscula grega. Es localitza externament perquè constitueix el contorn arrodonit de l'espatlla. Està innervat pel nervi circumflex i té com a missió principal l'abducció del braç.

## Estructura

El múscul deltoide s'origina en tres grups de fibres diferenciades, sovint anomenades "caps":
* Les fibres claviculars, o deltoide anterior. Sorgeix de la major part de la vora anterior i la superfície superior del terç lateral de la clavícula. L'origen anterior es troba adjacent a les fibres laterals del múscul pectoral major com ho fan els tendons finals d'ambdós músculs. Aquestes fibres musculars estan estretament relacionades i només amb un petit espai quiasmàtic, a través del qual passa la vena cefàlica, evita que els dos músculs arribin a formar una massa muscular contínua.
* Les fibres laterals o acromials, que formen el deltoide lateral, també anomenat deltoide mitjà, o deltoide exterior. Sorgeixen de la superfície superior de l'acromi. També s'anomena erròniament deltoide medial, que és incorrecte, ja que el seu origen és la part menys medial del deltoide.
* Les fibres espinals o posteriors, que formen el deltoide posterior. Sorgeixen del llavi inferior de la vora posterior de l'espina de l'escàpula.
Anatòmicament, sembla estar format per tres conjunts diferents de fibres però dades electromiogràfiques suggereixen que està constituït per, almenys, set grups diferenciats que poden coordinar-se de forma independent des del sistema nerviós central. Fick, divideix aquests tres grups de fibres –sovint referides com a parts (en llatí: pars) o bandes–, en set components funcionals: la part anterior amb dos components (I i II), la lateral amb un (III), i la posterior amb quatre (IV-VII). En posició anatòmica estàndard (amb les extremitats superiors penjant al costat del cos), els components centrals (II–IV) es troben en posició lateral a l'eix i, per tant, contribueixen a iniciar el moviment d'abducció. Mentre, els altres components (I, V, VI i VII) actuen com adductors. Durant el moviment d'abducció, la majoria d'aquests últims components (excepte el VI i el VII, que actuen sempre com adductors) són desplaçats lateralment i de forma progressiva comencen l'acció.

## Galeria

* Músculs superficials del pit i del braç
* Superfície superior de la clavícula esquerra
* Superfície posterior de la clavícula esquerra

## Referències

* 1 2 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 22 març 2014].
* ↑ Figura anatòmica: 03:03-01 a Human Anatomy Online, SUNY Downstate Medical Center
* ↑ The Anatomy of the Shoulder Muscles Arxivat 2017-05-26 a Wayback Machine.: "The Deltoid is a three-headed muscle that caps the shoulder. The three heads of the Deltoid are the Anterior, Lateral, and Posterior."
* ↑ Anterior Deltoid
* 1 2 3 «Deltoid Muscle». Wheeless' Textbook of Orthopaedics, 01-12-2011. [Consulta: gener 2012].
* ↑ Leijnse, JNAL; Han, S-H; Kwon, YH «Morphology of deltoid origin and end tendons – a generic model». J Anat, 213, 6, 12-2008, pàg. 733–742. DOI: 10.1111/j.1469-7580.2008.01000.x. PMC: 2666142. PMID: 19094189 [Consulta: gener 2012].
* ↑ Lateral deltoid
* ↑ Pick up your delts de Muscle and Fitness: "target point: front/middle delts"
* ↑ The Best Exercise for Outer Delts on LiveStrong.com in 2011
* ↑ Shoulders Anatomy Arxivat 2012-04-28 a Wayback Machine. per Yu Yevon
* ↑ Posterior Deltoid
* ↑ Brown JM, Wickham JB, McAndrew DJ, Huang XF. (2007). "Muscles within muscles: Coordination of 19 muscle segments within three shoulder muscles during isometric motor tasks". J Electromyogr Kinesiol. 17(1):57-73. PMID: 16458022 doi:10.1016/j.jelekin.2005.10.007
* ↑ Fick, R. Handbuch der Anatomie und Mekanik der Gelenke. Jena: Gustav Fischer, 1911.
* ↑ Kapandji, Ibrahim Adalbert. The Physiology of the Joints: Volume One Upper Limb. 5a ed.. Nova York: Churchill Livingstone, 1982.